
Prije uzimanja abdesta izgovarao sam bismillu u cijelosti (“Bismillahir-Rahmanir-Rahim”), no pročitao sam da neki učenjaci smatraju da onaj ko bismillu u cijelosti izgovori ima status kao onaj ko je nije ni izgovorio. Je li njihovo mišljenje ispravno?


* 
* 
* 
* 
* 
* 
* 

 
Izgovaranje bismille prilikom uzimanja abdesta

Neka je hvala Svevišnjem Allahu!


Prije abdesta treba reći ovako: “Bismillah!”, a u vezi s izgovaranjem bismille u cijelosti, to jest da čovjek rekne: “Bismillahir-Rahmanir-Rahim!”, islamski autoriteti nemaju istovjetan stav. Neki smatraju da je bolje bismillu izgovoriti u cijelosti, dok drugi tvrde da se treba ograničiti na riječi bismillah. Imam en-Nevevi zapisao je: “Valja znati da je bolje bismillu izgovoriti u cijelosti, to jest reći: ‘Bismillahir-Rahmanir-Rahim!’ Ako se čovjek pak ograniči na izgovaranje Božijeg imena Allah, pa rekne: ‘Bismillah!’ zaslužio je nagradu za izgovaranje bismille, prema mišljenju svih učenjaka” (el-Medžmu, 1/386). Šejh ed-Dirdir, malikijski autoritet, kazao je: “Bismilla se izgovara prilikom pranja šaka do zglobova. Učenjaci nemaju istovjetan stav treba li reći: ‘Bismillah!’ ili pak treba reći: ‘Bismillahir-Rahmanir-Rahim!’” (eš-Šerhus-sagir, 1/122). Šejh Abdullah b. ***[Džibrin](https://pitajucene.com/search/D%C5%BEibrin/answers/ "Pretražite odgovore od šejh Abdurrahman b. Džibrin")*** veli: “U hadisu se kaže: ‘Nema abdesta onaj ko ne izgovori Allahovo ime prije uzimanja abdesta.’ Dakle, prilikom pranja šaka ili neposredno prije ispiranja usta treba reći: ‘Bismillah!’ Neki učenjaci drže da je izgovaranje bismille obaveza, ali ona spada s onog ko zaboravi ili to ne zna. Onaj ko se sjeti treba prije uzimanja abdesta reći: ‘Bismillah!’, i na to će se ograničiti. Pa ipak, dozvoljeno je prije uzimanja abdesta reći: ‘Bismillahir-Rahmanir-Rahim!’”


U vezi s vašim riječima: “…neki učenjaci smatraju da onaj ko bismillu u cijelosti izgovori ima status kao onaj ko je nije ni izgovorio…” nije nam poznato da je ijedan ***[učenjak](https://pitajucene.com/search/u%C4%8Denjak/questions/ "Pretraži pitanja o učenjacima")*** to izjavio; oni se razilaze u mišljenju samo u tome je li bolje reći: “Bismillah!” ili je pak bolje reći: “Bismillahir-Rahmanir-Rahim!” A Svevišnji Allah, opet, najbolje zna.


Odgovor preuzet sa stranice islamqa, pod nadzorom šejha ***[Saliha Munedžida](https://pitajucene.com/search/Muned%C5%BEd%C5%BEid/answers/ "Pretraži odgovore od Saliha Munedžida")***


<https://islamqa.info>  

Preuzeto sa <http://www.minber.ba>


